Дзень роднай мовы для кожнай нацыі, кожнага народа асаблівы, бо няма народа без мовы, няма мовы без носьбіта. Каб спрыяць фарміраванню станоўчай матывацыі да вывучэння беларускай мовы, пашыраць межы яе выкарыстання педагогі і навучэнцы Пачаевіцкай сярэдняй школы Чашніцкага раёна наладзілі свята ў сваёй школе. Яно ахапіла вялікае кола бацькоў, настаўнікаў, вучняў. Мы лічым, што беларуская мова мае непараўнальную чароўнасць, сакавітае гучанне, спецыфічны каларыт, гэта ўнікальная мова, самая мілагучная і самая старажытная сярод славянскіх моў.